ΓΡΑΠΤΗ ΕΡΩΤΗΣΗ E-2951/96 υποβολή: Dietrich Elchlepp (PSE) προς την Επιτροπή (8 Νοεμβρίου 1996)

Θέμα: Επιμορφωτικά προγράμματα της ΕΕ

Τα επιμορφωτικά προγράμματα της ΕΕ, ιδιαίτερα τα προγράμματα SOCRATES και LEONARDO καθώς και τα αντίστοιχα προγράμματα που προηγήθηκαν, έχουν προωθήσει μέχρι σήμερα σημαντικά την δημιουργία ενός ευρωπαϊκού εκπαιδευτικού χώρου. Εχουν εισαγάγει καινοτομίες στην επαγγελματική κατάρτιση, πχ., μέσω διασυνοριακών προγραμμάτων, και έχουν δώσει έναυσμα στα κράτη μέλη για την έναρξη συζητήσεων σχετικά με την εντατικοποίηση της εκμάθησης ξένων γλωσσών.

Η φανερή δυσαναλογία που υφίσταται μεταξύ των δημοσιονομικών πόρων και του διαρκώς αυξανόμενου αριθμού υποψηφίων έχει οδηγήσει, εν τω μεταξύ, σε απαράδεκτα ποσοστά απορρίψεων για ορισμένα τμήματα προγραμμάτων, καθώς και σε μείωση των υποσχέσεων για την ενίσχυση ορισμένων προγραμμάτων, γεγονός το οποίο συχνά προκαλεί στους αιτούμενους μεγάλη απογοήτευση και πίκρα. Υφίσταται λοιπόν ο κίνδυνος να αμαυρωθεί η εικόνα των προγραμμάτων ενίσχυσης και, ως εκ τούτου, η ευρωπαϊκή ιδέα, καθώς και να μη δηλώσουν συμμετοχή οι αιτούμενοι που έχουν απορριφθεί.

1. Δεν θα ήταν πιο χρήσιμο στο πλαίσιο των προγραμμάτων SOCRTATES και LEONARDO να χρηματοδοτηθούν μόνο τα επιμέρους προγράμματα, τα οποία έχουν αποδείξει ότι αυξάνουν πραγματικά την ευρωπαϊκή αξία και τα οποία εγγυώνται την ύπαρξη επαρκούς χρηματοδότησης για κάθε πρόγραμμα, με μεγάλο όφελος για όσους συμμετέχουν;

2. Για να ενισχυθεί η κινητικότητα των νέων εργαζομένων στην ευρωπαϊκή αγορά εργασίας και, ως εκ τούτου, να βελτιωθούν οι ευκαιρίες τους στην αγορά εργασίας, αλλά και για να αυξηθεί η ανοχή και η αλληλοκατανόηση στην Ευρώπη, δεν θα ήταν σκόπιμο να συγκεντρωθούν οι δημοσιονομικοί πόροι πχ. για την ανταλλαγή νέων στο πλαίσιο της επαγγελματικής κατάρτισης, καθώς και για την εκμάθηση ξένων γλωσσών, εφόσον μόνο το 0,5 % περίπου των νέων που δεν ακολουθούν πανεπιστημιακές σπουδές έχουν την ευκαιρία να συμμετάσχουν σε παρόμοια προγράμματα ανταλλαγής;

Απάντηση της κας Cresson εξ ονόματος της Επιτροπής (4 Δεκεμβρίου 1996)

Η Επιτροπή συμμερίζεται την άποψη ότι τα προγράμματα ΣΩΚΡΑΤΗΣ και Leonardo Da Vinci συνεισφέρουν σημαντικά στη δημιουργία τομέα, ανοιχτού στην ευρωπαϊκή συνεργασία σε θέματα εκπαίδευσης και κατάρτισης, προσφέροντας ταυτόχρονα σημαντική παρότρυνση για καινοτομία.

Σε σχέση με το ΣΩΚΡΑΤΗΣ, το ποσοστό απόρριψης αιτήσεων στα περισσότερα μέρη του προγράμματος δεν είναι απαράδεκτα υψηλό, αν και ο συνολικός όγκος διαθέσιμης υποστήριξης αποθαρρύνει ίσως πολλούς ενδεχόμενους υποψηφίους από το να υποβάλουν αίτηση. Το χαμηλό επίπεδο των χορηγούμενων υποτροφιών για ορισμένα μέρη του προγράμματος προσφέρει την ευκαιρία αύξησης του σχετικού ενδιαφέροντος, ειδικότερα σε σχέση με την ανώτερη/ανώτατη εκπαίδευση του ERASMUS.

Η Επιτροπή δεν πιστεύει ότι ο αριθμός των ενεργειών στο πλαίσιο του ΣΩΚΡΑΤΗΣ πρέπει να μειωθεί, αφού κάθε μία από αυτές συμβάλλει σημαντική προστιθέμενη αξία σε ευρωπαϊκό επίπεδο. Επίσης δεν πρέπει όλη η υποστήριξη να συγκεντρώνεται στην προώθηση ενεργειών ανταλλαγής νεαρών ατόμων που παρακολουθούν επαγγελματική κατάρτιση ή σε μέτρα που προωθούν την εκμάθηση γλωσσών. Αυτή είναι σημαντικοί παράγοντες για υποστήριξη, αλλά πρέπει να πάρουν τη θέση τους μέσα στο ευρύτερο φάσμα των μέτρων που σχεδιάζονται για να ενδυναμώσουν την ευρωπαϊκή διάσταση στις ευκαιρίες εκμάθησης δια βίου του ατόμου. Αυτό είναι κρίσιμο και για την προώθηση της ποιότητας και της ευελιξίας των ανθρώπινων πόρων στην Ευρώπη, καθώς και για την ενίσχυση των ευκαιριών στην προσωπική ικανοποίηση των πολιτών όλων των ηλικιών και όλων των κοινωνικών στρωμάτων.

Το ΣΩΚΡΑΤΗΣ πρέπει επομένως να συνεχίσει την προώθηση ποικιλίας διακρατικών ενεργειών, προσαρμοσμένων στις ανάγκες των ενδιαφερομένων ομάδων. Αυτό ίσως εμπλέκει με δεδομένο τον υψηλό αριθμό ατόμων συγκριτικά μέτριο επίπεδο υποστήριξης (π.χ. υποτροφίες κινητικότητας για σπουδαστές, από το πρόγραμμα ERASMUS, ή για νεαρά άτομα που συμμετέχουν σε ανταλλαγές, βάσει του προγράμματος LINGUA). Ορισμένες φορές, η υποστήριξη παρέχεται σε ποιο επιλεκτική βάση για την προσέγγιση, ευρύτερης κλίμακας σχεδίων που απαιτούν αντίστοιχα μεγαλύτερες υποτροφίες ανά άτομο.

Όσον αφορά το πρόγραμμα Leonardo Da Vinci, η Επιτροπή συγκέντρωσε τους πόρους σε 5 θέματα προτεραιότητας στον τομέα της επαγγελματικής κατάρτισης - προτεραιότητες οι οποίες βασίζονται στο λευκό βιβλίο της Επιτροπής «Διδασκαλία και εκμάθηση - προς την κοινωνία της γνώσης».

Η Επιτροπή συμμερίζεται την επιθυμία για την παρότρυνση της κινητικότητας των νεαρών εργαζομένων σε ευρωπαϊκό επίπεδο και φροντίζει να χορηγούνται περισσότεροι πόροι γι' αυτήν την ενέργεια στα πλαίσια του προγράμματος Leonardo Da Vinci 1997. Η Επιτροπή προσδίδει επίσης πολύ μεγάλη σημασία στον περιορισμό των εμποδίων τα οποία παρακωλύουν την διακρατική κινητικότητα των νεαρών ατόμων στην εκπαίδευση, στην κατάρτιση και στην έρευνα. Σ' αυτό το θέμα, η Επιτροπή μόλις δημοσίευσε το Πράσινο Βιβλίο ώστε να αρχίσει η συζήτηση, εφόσον θεωρείται απαραίτητη, πριν προβεί στην υποβολή κατάλληλων προτάσεων.